Sarkopenija
Sarkopenija je tip gubitka mišića (mišićna atrofija) koja se javlja starenjem i/ili nepokretnošću. Karakterizira ga degenerativni gubitak skeletnih mišića mase, kvaliteta i snage. Brzina gubitka mišića ovisi o nivou vježbanja, popratnim bolestima, ishrani i drugim faktorima. Gubitak mišića povezan je s promjenama signalnih puteva mišićne sinteze. Razlikuje se od kaheksije, u kojoj se mišići razgrađuju kroz citokinima posredovanu degradaciju, iako oba stanja mogu koegzistirati. Sarkopenija se smatra komponentom sindroma slabosti. Sarkopenija može dovesti do smanjenog kvaliteta života, padova, prijeloma i invalididnosti Sarkopenija je faktor promjene sastava tijela povezan sa starenjem populacije; i očekuje se da će određeni dijelovi mišića biti prvi zahvaćeni, posebno prednji mišići bedara i trbušni mišići. U populacijskim studijama stanovništva, indeks tjelesne mase (BMI) se vidi da se smanjuje u populaciji koja stari, dok analiza bioelektrične neovisnosti (BIA) pokazuje porast udjela tjelesne masti. Termin sarkopenija je od grčkog σάρξ – sarx = meso + πενία – penia = siromaštvo. Ovo je prvi predložio Rosenberg 1989., koji je napisao da „možda ne postoji nijedna karakteristika opadanja vezanog za starenje koja bi mogla dramatičnije uticati na kretanje, pokretljivost, unos kalorija i ukupni unos i status nutrijenata, nezavisnost, disanje itd.